pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม.ล.ปนัดดาฯ เสริมสร้างความรู้แก่นักบริหารการคมนาคม รุ่นที่ ๑๐  ย้ำความรับผิดชอบที่พึงมีต่อสังคมและประเทศชาติ
วันพฤหัสบดีที่ 14 มิถุนายน 2561
ม.ล.ปนัดดาฯ เสริมสร้างความรู้แก่นักบริหารการคมนาคม รุ่นที่ ๑๐  ย้ําความรับผิดชอบที่พึงมีต่อสังคมและประเทศชาติ
ม.ล.ปนัดดาฯ เสริมสร้างความรู้แก่นักบริหารการคมนาคม รุ่นที่ ๑๐ ย้ําความรับผิดชอบที่พึงมีต่อสังคมและประเทศชาติ
เมื่อวันพุธที่ ๑๓ มิถุนายน ๒๕๖๑ เวลา ๑๓.๐๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “ศาสตร์พระราชา แนวคิดและคําสอนของพ่อ” แก่ข้าราชการ
และพนักงานรัฐวิสาหกิจของกระทรวงคมนาคม ที่เข้ารับการฝึกอบรมในหลักสูตร
“'นักบริหารการคมนาคม รุ่นที่ ๑๐การสร้างผู้นําคมนาคมรุ่นใหม่สู่การเปลี่ยนแปลง”
ณ ห้องชมนภา (ชั้น ๒) โรงแรมเอสดี อเวนิว ถนนบรมราชชนนี เขตบางพลัด กรุงเทพฯ
ม.ล.ปนัดดาฯ กล่าวว่า “ศาสตร์พระราชาและหลักการทรงงานของพระบาทสมเด็จ
พระปรมินทรมหาภูมิพลอดุลยเดช รัชกาลที่ ๙และพระราชดํารัสคําสอนของสมเด็จ
พระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ ๑๐สอนให้เราทุกคนผู้เป็นข้าราชการ
และเจ้าหน้าที่ของรัฐ รู้ซึ้งถึงความหมายของความรับผิดชอบที่ตนพึงมีต่อสังคมและประเทศชาติ
เป็นคนดีที่ต้องรักษาความดีที่เกิดขึ้นแก่ตัวให้มีความสม่ําเสมอ แบบอย่างแห่งพระองค์ท่าน คือ
ความสง่างามอย่างที่สุดของผู้เป็นข้าราชการและเจ้าหน้าที่ของรัฐ กล่าวคือ ความเพียร ความซื่อตรง
การวางตัวที่เหมาะสม ไม่มาก ไม่น้อย มีความเสมอต้นเสมอปลายในการรักษาชื่อเสียงเกียรติคุณ
ขององค์กรและประเทศชาติ
การกระทําที่ไม่ถูกต้อง ไม่ชอบด้วยกฎหมาย กลับกลายเป็นความเสียหายเสียชื่อเสียงแก่ส่วนราชการ
ย่อมยังผลกระทบต่อความรู้สึกของข้าราชการและเจ้าหน้าที่ของรัฐทุกภาคส่วน หาใช่กระทรวงใคร
กระทรวงเขา กรมใครกรมเขา รัฐวิสาหกิจใครรัฐวิสาหกิจเขา หรือแม้แต่จังหวัดใครจังหวัดเขา
อําเภอใครอําเภอเขา อปท.ใคร อปท.เขา เสียที่ไหนกัน ในเมื่อความรับผิดชอบมีความหมายถึง
ความเกี่ยวพันกันทั้งระบบ ดีครบถ้วนก็คือความดีอันสมบูรณ์แบบทั้งระบบ เราทุกหน่วยต้องช่วยกัน
ตรวจตราดูแลไม่ให้เกิดความผิดพลาดทั้งทางยุทธศาสตร์ที่เป็นหัวใจ ยุทธวิธีที่เป็นธงชัยนําทาง
และผลลัพธ์จากการปฏิบัติที่ปรากฏ ความเป็นเอกภาพของระบบราชการ คือ ความเป็นแบบอย่างแก่กัน
ในทางที่ถูกที่ควร ไม่ใช่แบบอย่างของการกระทําผิด หรือความบกพร่องเสียหาย
ผู้บังคับบัญชาของวิทยากรเคยสั่งสอนอบรมข้าราชการ
รุ่นเดียวกับวิทยากรว่า ปฏิบัติงานใดๆ ความรับผิดชอบต้องนําหน้าการใช้อํานาจ ผู้บริหารที่ประสบความสําเร็จ
แต่ครั้งอดีต คือ การมีความรับผิดชอบเป็นธงชัย ในทางตรงข้าม การใช้อํานาจที่มากมายเกินเหตุจะทําให้
ตัวเราหลงทางและไม่ประสบความสําเร็จ หลักคิดว่าด้วยศาสตร์พระราชา คือ ความเรียบง่าย ความพอเพียง
ความซื่อตรง และมีความสุจริตต่อหน้าที่รับผิดชอบ ความสุจริตของทุกภาคส่วน ถือเป็นหน้าเป็นตา (remarkable)
แก่ระบบการบริหารกิจการบ้านเมืองที่ดี ปราศจากหลักคิดนี้อย่างเคร่งครัด คือ
ความยากลําบากอย่างที่สุดในการขับเคลื่อนองค์กรและบ้านเมือง แนวคิดดังกล่าวนี้ อารยประเทศจึงถือว่า
มีความสําคัญเป็นอันดับแรก”
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีน้อมรำลึกพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว รัชกาลที่ 5
วันพุธที่ 24 ตุลาคม 2561
รมว.กระทรวงดิจิทัลฯ ร่วมพิธีน้อมรําลึกพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว รัชกาลที่ 5
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยภริยา ร่วมพิธีทําบุญตักบาตร เพื่อบําเพ็ญกุศลเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระลานพระราชวังดุสิต กรุงเทพฯ เมื่อวันที่ 23 ตุลาคม 2561 โดยมีนางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม พร้อมด้วยผู้บริหารของสํานักงานปลัดกระทรวงฯ และหน่วยงานในสังกัดฯ เข้าร่วมพิธีฯ จากนั้น รมว.กระทรวงดิจิทัลฯ ได้เข้าร่วมพิธีวางพวงมาลาและถวายบังคมเนื่องในวันปิยมหาราช ซึ่งตรงกับวันที่ 23 ตุลาคมของทุกปี เพื่อเป็นการเทิดพระเกียรติ และน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่ทรงมีต่อพสกนิกรชาวไทย จากพระราชกรณียกิจต่างๆ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ ณ พระบรมราชานุสรณ์ พระลานพระราชวังดุสิต กรุงเทพฯ
*************************
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดพิธีถวายราชสดุดี และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ 85 พรรษา 12 สิงหาคม 2560
วันอังคารที่ 15 สิงหาคม 2560
กระทรวงดิจิทัลฯ จัดพิธีถวายราชสดุดี และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ 85 พรรษา 12 สิงหาคม 2560
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม เป็นประธานในพิธีถวายราชสดุดี และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 พร้อมทั้งร่วมลงนามถวายพระพรชัยมงคลฯ เพื่อเป็นการน้อมรําลึกในพระมหากรุณาธิคุณและแสดงความจงรักภักดีถวายเป็นพระราชกุศล เนื่องในโอกาสมหามงคลฯ ดังกล่าว โดยมีผู้บริหาร ข้าราชการ พนักงานราชการ และเจ้าหน้าที่กระทรวงดิจิทัลฯ เข้าร่วมพิธีฯ อย่างพร้อมเพรียง เมื่อวันที่ 11 สิงหาคม 2560 ณ บริเวณลานอเนกประสงค์ชั้น 6 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กรุงเทพฯ
*************************
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบน้ำตาลทราย ครั้งที่ 4 จำนวน 4,200 กิโลกรัม เพื่อนำไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
วันศุกร์ที่ 25 สิงหาคม 2560
รัฐบาลโดยกระทรวงอุตสาหกรรม มอบน้ําตาลทราย ครั้งที่ 4 จํานวน 4,200 กิโลกรัม เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
รัฐบาลโดยกระทรวงอุตสาหกรรม มอบน้ําตาลทราย ครั้งที่ 4 จํานวน 4,200 กิโลกรัม เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ ณ บริเวณเต็นท์ กอร.รส. ท้องสนามหลวง
วันนี้ (25 สิงหาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และเจ้าหน้าที่จากหน่วยงานในสังกัดกระทรวงอุตสาหกรรม มอบน้ําตาลทราย ครั้งที่ 4 จํานวน 4,200 กิโลกรัม ให้กับผู้แทน กอร.รส เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณเต็นท์ กอร.รส. ท้องสนามหลวง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีและบริษัทโตโยต้า ลีสซิ่ง (ประเทศไทย) จำกัด  ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
วันพฤหัสบดีที่ 8 พฤศจิกายน 2561
กระทรวงยุติธรรม โดยกรมบังคับคดีและบริษัทโตโยต้า ลีสซิ่ง (ประเทศไทย) จํากัด  ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
กรมบังคับคดีและบริษัทโตโยต้า ลีสซิ่ง (ประเทศไทย) จํากัด ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
ในวันพฤหัสบดีที่ ๘ พฤศจิกายน ๒๕๖๑ เวลา ๑๐.๐๐ น. กรมบังคับคดีร่วมกับบริษัทโตโยต้า ลีสซิ่ง (ประเทศไทย) จํากัด ได้ลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย โดยมีนางสาวรื่นวดี สุวรรณมงคล อธิบดีกรมบังคับคดี และนายอากิระ สึโบอิ กรรมการผู้จัดการใหญ่ บริษัทโตโยต้า ลีสซิ่ง (ประเทศไทย) จํากัด เป็นผู้ลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย ณ ห้องประชุมคชสาร ๒ ชั้น ๓ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือระหว่างกรมบังคับคดี และบริษัทโตโยต้า ลีสซิ่ง (ประเทศไทย) จํากัด เป็นการเพิ่มประสิทธิภาพในการตรวจสอบยืนยันข้อมูลบุคคลล้มละลาย ความสามารถในการทํานิติกรรมของลูกค้า และ/หรือลูกหนี้ เนื่องจากลูกหนี้ที่ถูกพิทักษ์ทรัพย์อํานาจในการจัดกิจการทรัพย์สินจะตกอยู่กับเจ้าพนักงานพิทักษ์ทรัพย์แต่เพียงผู้เดียว ลูกหนี้ไม่สามารถทํานิติกรรมใดๆเกี่ยวกับทรัพย์สินได้ทั้งสิ้น ในการเชื่อมโยงข้อมูลบุคคลล้มละลายครั้งนี้ กรมบังคับคดีและบริษัทโตโยต้า ลีสซิ่ง (ประเทศไทย) จํากัด จะได้ร่วมกันประเมินการใช้ระบบเพื่อปรับปรุงระบบงานให้มีประสิทธิภาพและสอดคล้องกับความต้องการต่อไป
ปัจจุบันกรมบังคับคดีได้ทําบันทึกความเข้าใจว่าด้วยการเชื่อมโยงข้อมูลบุคคลล้มละลายกับหน่วยงานต่างๆทั้งภาครัฐและเอกชนที่ต้องการนําข้อมูลบุคคลล้มละลายไปใช้ตรวจสอบยืนยันข้อมูล จํานวน ๓๖ หน่วยงาน ทั้งนี้ การเชื่อมโยงข้อมูลบุคคลล้มละลายเป็นการดําเนินการตามนโยบายรัฐบาลในเรื่องการบูรณาการข้อมูล ระหว่างหน่วยงานภาครัฐให้สามารถอํานวยความสะดวกให้กับหน่วยงานและผู้รับบริการให้เกิดประสิทธิภาพสูงสุด
รัฐบาลไทย-ข่าวทำเนียบรัฐบาล-“บิ๊กป้อม” กำชับ! ๓๑ มี.ค. ๒๕๖๑ ปลอดแรงงานต่างด้าวผิดกฎหมาย  สร้างความเข้าใจการใช้แรงงานถูกกฎหมายอย่างต่อเนื่อง
วันพฤหัสบดีที่ 23 พฤศจิกายน 2560
“บิ๊กป้อม” กําชับ! ๓๑ มี.ค. ๒๕๖๑ ปลอดแรงงานต่างด้าวผิดกฎหมาย  สร้างความเข้าใจการใช้แรงงานถูกกฎหมายอย่างต่อเนื่อง
รองนายกฯ ประวิตร เน้นย้ําในที่ประชุม กนร. ๓๑ มีนาคม ๒๕๖๑ ต้องไม่มีแรงงานต่างด้าวผิดกฎหมาย
วันที่ ๒๓ พฤศจิกายน ๒๕๖๐ เวลา ๑๐.๐๐ น. พลเอกประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายการจัดการปัญหาแรงงานต่างด้าวและการค้ามนุษย์ด้านแรงงาน (กนร.) ครั้งที่ ๓/๒๕๖๐ ณ ห้องประชุม ศ.นิคม จันทรวิทุร ชั้น ๕ อาคารกระทรวงแรงงาน โดยมี นายจรินทร์ จักกะพาก ปลัดกระทรวงแรงงาน คณะผู้บริหารกระทรวงแรงงาน และคณะกรรมการซึ่งเป็นผู้แทนจากหน่วยงานต่างๆ เข้าร่วมการประชุม ซึ่งในครั้งนี้คณะกรรมการฯ ได้ร่วมกันพิจารณา การจัดระบบฐานข้อมูลแรงงานต่างด้าวในประเทศไทย ที่แบ่งออกเป็น ๓ กลุ่ม ได้แก่ กลุ่มที่ ๑ แรงงานต่างด้าวทํางานในกิจการประมงทะเลและกิจการแปรรูปสัตว์น้ํา กลุ่มที่ ๒ แรงงานที่ผ่านการตรวจสอบคัดกรองความสัมพันธ์นายจ้าง – ลูกจ้าง (กลุ่มตามคําสั่ง คสช. ที่ ๓๓/๒๕๖๐) และกลุ่มที่ ๓ แรงงานต่างด้าวที่ถือบัตรประจําตัวผู้ซึ่งไม่มีสัญชาติไทย (บัตรสีชมพู) นอกจากนี้ ที่ประชุมยังมีมติเห็นชอบให้กระทรวงแรงงานนําเสนอคณะรัฐมนตรีเห็นชอบให้กรมการปกครอง กระทรวงมหาดไทย มีอํานาจในการกําหนดเลขประจําตัว ๑๓ หลัก ให้กับแรงงานต่างด้าว
โดยพลเอกประวิตรฯ ได้สั่งการต่อที่ประชุมฯ ดังนี้ ๑. ให้กระทรวงแรงงานและกระทรวงการต่างประเทศประสานงานกับประเทศต้นทางในการเร่งตรวจสัญชาติให้กับแรงงาน เพื่อสิทธิประโยชน์และการคุ้มครองที่แรงงานจะได้รับเมื่อผ่านการตรวจสัญชาติเรียบร้อยแล้ว ๒. ให้กระทรวงมหาดไทย กระทรวงแรงงาน และหน่วยงานที่เกี่ยวข้องเร่งดําเนินการตามแนวทางที่คณะกรรมการฯ เห็นชอบ เพื่อให้การบริหารจัดการการทํางานของคนต่างด้าวเป็นไปด้วยความเรียบร้อย มีประสิทธิภาพ อันจะส่งผลต่อภาพลักษณ์ในด้านบวกของประเทศไทยในระดับสากล ๓. ให้กระทรวงแรงงานประชาสัมพันธ์ข้อมูลข่าวสารการจ้างงานที่ถูกต้องตามกฎหมาย ให้นายจ้าง แรงงาน และประชาชนได้รับทราบอย่างต่อเนื่อง เพื่อให้เกิดความตระหนักรู้และเกิดความรับผิดชอบต่อส่วนรวมร่วมกัน
ปลัดกระทรวงแรงงาน กล่าวภายหลังการประชุมว่า รัฐบาลมีนโยบายสําคัญในการแก้ไขปัญหาแรงงานต่างด้าวให้หมดสิ้น โดยภายในวันที่ ๓๑ มีนาคม ๒๕๖๑ จะต้องไม่มีแรงงานต่างด้าวที่ผิดกฎหมายอีกต่อไป และในการบริหารจัดการควรมีฐานข้อมูลแรงงานต่างด้าวฐานเดียวที่หน่วยงานที่เกี่ยวข้องต่างๆ สามารถใช้ประโยชน์ร่วมกันได้ ทั้งนี้ กระทรวงแรงงานจะพิจารณาการจ้างงานแรงงานต่างด้าว โดยคํานึงถึงความเหมาะสมกับความต้องการของตลาดแรงงานในแต่ละกลุ่มอาชีพ หากสถานประกอบการหรือนักลงทุนมีความต้องการแรงงานต่างด้าวเพิ่ม จะต้องดําเนินการในรูปแบบการนําเข้าแรงงานต่างด้าวแบบรัฐต่อรัฐ (G to G) หรือการทําข้อตกลงระหว่างบริษัทจัดหางานที่ถูกต้องตามกฎหมายของทั้งสองประเทศดําเนินการร่วมกัน (MOU) “ทั้งนี้ เราต้องให้ความสําคัญกับแรงงานไทยเป็นอันดับแรก เนื่องจากปัจจุบันมีการลงทุนโครงสร้างพื้นฐานต่างๆ ที่สามารถวางแผนส่งเสริมให้คนไทยมีงานทําเพิ่มมากขึ้น จึงต้องอาศัยความร่วมมือจากทุกภาคส่วนตามแนวทางประชารัฐ เพื่อให้คนไทยได้ทํางานอย่างมีศักดิ์ศรี” นายจรินทร์ฯ กล่าวในท้ายที่สุด
รัฐบาลไทย-ข่าวทำเนียบรัฐบาล-มท.1 ประชุมข้อราชการและติดตามสถานการณ์อุทกภัยในพื้นที่ภาคใต้ ร่วมกับผู้ว่าฯ 5 จังหวัด
วันศุกร์ที่ 6 ธันวาคม 2562
มท.1 ประชุมข้อราชการและติดตามสถานการณ์อุทกภัยในพื้นที่ภาคใต้ ร่วมกับผู้ว่าฯ 5 จังหวัด
มท.1 ประชุมข้อราชการและติดตามสถานการณ์อุทกภัยในพื้นที่ภาคใต้ ร่วมกับผู้ว่าฯ 5 จังหวัด
วันนี้ (6 ธ.ค. 62) เวลา 09.00 น.ที่ศาลากลางจังหวัดนราธิวาส พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมข้อราชการและติดตามสถานการณ์อุทกภัยในพื้นที่จังหวัดนราธิวาส โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย พลโท พรศักดิ์ พูลสวัสดิ์ แม่ทัพภาค4 เลขาธิการ ศอ.บต. พร้อมด้วยคณะผู้บริหารกระทรวงมหาดไทย และผู้ว่าราชการจังหวัดนราธิวาส ยะลา ปัตตานี สตูล สงขลา และนายอําเภอ ผู้บริหาร หัวหน้าส่วนราชการในจังหวัดนราธิวาส เข้าร่วมการประชุม
พลเอก อนุพงษ์ เผ่าจินดา กล่าวว่า ในขณะนี้จังหวัดในภาคใต้กําลังเผชิญกับอุทกภัย พลเอก ประยุทธ์ จันทร์โอชา นายกรัฐมนตรีจึงมีความห่วงใยพี่น้องประชาชนในพื้นที่โดยได้มอบหมายให้กระทรวงมหาดไทยมาเยี่ยมให้กําลังใจพี่น้องประชาชนในเรื่องอุทกภัย และจะถือโอกาสได้พบปะพูดคุยกับข้าราชการ เจ้าหน้าที่ที่ปฏิบัติงานในพื้นที่ด้วย และกระทรวงมหาดไทยพร้อมที่จะสนับสนุนในทุกด้าน ขอให้พื้นที่ได้เสนอมา
จากนั้น แม่ทัพภาคที่ 4 เลขาธิการ ศอ.บต. ผู้ว่าราชการจังหวัดทั้ง 5 จังหวัด และผู้ที่เกี่ยวข้องได้รายงานสถานการณ์ทั้งด้านอุทกภัย ความมั่นคง ความสงบเรียบร้อย การพัฒนาเศรษฐกิจและสังคม และข้อเสนอในการขอรับการสนับสนุนด้านต่าง ๆ จากกระทรวงมหาดไทย
พลเอก อนุพงษ์ เผ่าจินดา กล่าวต่อว่า ในด้านความมั่นคง เรื่องเร่งด่วนที่ต้องดําเนินการ คือ การป้องกันและแก้ไขปัญหายาเสพติด เพื่อลด demand และ supply ไปพร้อมกัน การลงทะเบียนผู้เข้าออกในพื้นที่เพื่อรักษาความสงบในพื้นที่ การดูแลความเรียบร้อยในพื้นที่ โดยเจ้าหน้าที่ชุดต่าง ๆ เช่น ชรบ. อส. และ ชคบ.ฯลฯ และเรื่องบุคคลสองสัญชาติ เป็นต้น ด้านการพัฒนาเศรษฐกิจและสังคมในพื้นที่ ต้องรู้ความต้องการของประชาชน โดยใช้กลไกสภาตําบล เพื่อตอบสนองต่อประชาชนในพื้นที่ให้ได้มากที่สุด รวมถึงการเร่งให้เกิดการจ้างงานในพื้นที่ ด้านความเหลื่อมล้ํา ในเรื่องการเข้าถึงที่ดิน การเร่งรัดการพิสูจน์สิทธิ์ การเร่งจัดสรรที่ดินทํากินให้พี่น้องประชาชน และด้านการป้องกันและบรรเทาสาธารณภัย ให้ดําเนินการตามแผนป้องกันและบรรเทาสาธารณภัยแห่งชาติ โดยให้มีการทํางานอย่างเป็นระบบตั้งแต่การติดตาม ป้องกัน แก้ไข และฟื้นฟู
ด้าน นายนิพนธ์ บุญญามณี กล่าวว่า ขอให้ทุกหน่วยงานดําเนินการขับเคลื่อนศูนย์ความปลอดภัยทางถนนอย่างจริงจัง โดยเฉพาะองค์กรปกครองส่วนท้องถิ่นต้องเตรียมเจ้าหน้าที่และงบประมาณเพื่อรองรับภารกิจนี้เพื่อให้ลดความสูญเสียจากเหตุทางถนนให้ได้ ซึ่งเมื่อต้นปีที่ผ่านมาพระราชบัญญัติ (พ.ร.บ.) จัดตั้งองค์การบริหารส่วนจังหวัด(อบจ.) การจัดตั้งเทศบาล และจัดตั้งองค์การบริหารส่วนตําบล(อบต.) ให้ดูแลความสงบเรียบร้อย ดูแลด้านการจราจร ซึ่งท้องถิ่นสามารถตั้งงบประมาณในการดูแลเรื่องดังกล่าวได้ .
กองสารนิเทศ สป.มท
ครั้งที่ 207/2562 วันที่ 6 ธ.ค.2562
รัฐบาลไทย-ข่าวทำเนียบรัฐบาล-‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ำทั่วกระทรวงฯ
วันอาทิตย์ที่ 29 มีนาคม 2563
‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ําทั่วกระทรวงฯ
‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ําทั่วกระทรวงฯ !!    สร้างความมั่นใจให้กับผู้มาติดต่อราชการ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ได้มีการ Kickoff จัดกิจกรรมทําความสะอาด Big Cleaning เมื่อวันที่ 18 มี.ค. ที่ผ่านมาเนื่องจากสถานการณ์การระบาดของโรคติดเชื้อไวรัสโควิด-19 ที่เกิดขึ้นนั้น เพื่อสร้างความปลอดภัยและความมั่นใจให้กับข้าราชการของกระทรวงเกษตรและสหกรณ์ และเกษตรกรที่มาติดต่อประสานงานเพื่อการพัฒนาและแก้ไขปัญหาความเดือดร้อน รวมถึงประชาชนทั่วไป ตลอดจนมีความห่วงใยจึงได้สั่งการฆ่าเชื้ออย่างต่อเนื่องตั้งแต่วันที่ 25 มี.ค. 63 และ 28 มี.ค. 63 เพื่อสร้างความสะอาดตามมาตรการป้องกันและแพร่ระบาดเชื้อไวรัสโควิด-19 ตามนโยบายของรัฐบาล โดยดําเนินการฉีดพ่นน้ํายาทั่วบริเวณพื้นที่ภายในและรอบกระทรวงเกษตรและสหกรณ์เพื่อฆ่าเชื้อไวรัสต่าง ๆ เป็นการลดความเสี่ยงในการแพร่ระบาดและสร้างความเชื่อมั่นให้กับผู้มาติดต่อราชการและบุคลากรภายในหน่วยงาน โดยในการดําเนินการครั้งนี้ของกระทรวงเกษตรและสหกรณ์ ได้รับความร่วมมือและสนับสนุนจากบริษัทเอกชนผู้เชี่ยวชาญที่เป็นนวัตกรรมล่าสุดจากเยอรมันที่มีประสิทธิภาพสูง อันประกอบด้วยเครื่องพ่นฝอยละเอียดเพื่อกําจัดเชื้อโรคและผลิตภัณฑ์ต่าง ๆ ในการกําจัดเชื้อโรคที่มีประสิทธิภาพในการป้องกันกําจัดได้ถึง 100 เปอร์เซ็นต์มาร่วมดําเนินการฉีดพ่นเพื่อกําจัดเชื้อโควิด-19 เพื่อสร้างความปลอดภัยให้กับทุกฝ่ายในกระทรวงเกษตรและสหกรณ์
นอกจากนี้ กระทรวงเกษตรและสหกรณ์ ยังได้มีมาตรการตั้งจุดคัดกรอง (จุดวัดไข้) ตรวจวัดอุณหภูมิร่างกายก่อนเข้ากระทรวง โดยขอความร่วมมือผู้ที่มาติดต่อราชการ แบ่งเป็น 1) กรณีนํารถยนต์ส่วนตัวมา หากมีผู้โดยสารน้อยสามารถลดกระจกลงเพื่อให้เจ้าหน้าที่ตรวจวัดไข้ แต่หากนํารถตู้และมีผู้โดยสารหลายคน ขอความร่วมมือให้ลงจากรถเพื่อตรวจคัดกรอง และ 2) กรณีเดินทางมาเอง ต้องผ่านจุดคัดกรองที่ ประตู 1 และ ประตู 3 อีกทั้งอํานวยความสะดวกในการจัดวางเจลล้างมือฆ่าเชื้อโรคตามจุดต่าง ๆ ทั้งนี้ได้มีการเตรียมพร้อมที่จะดําเนินการด้านอื่น ๆ ตามแนวทางหรือคําแนะของกระทรวงสาธารณสุขต่อไป
อย่างไรก็ตาม กรณีนักข่าวที่ร่วมเดินทางลงพื้นที่ซึ่งอยู่ในกลุ่มเสี่ยงเมื่อช่วงต้นเดือน มี.ค. ที่ผ่านมาจํานวน 11 คน และเจ้าหน้าที่กระทรวงเกษตรและสหกรณ์อีก 11 คน รวม 22 คน นั้น รมว.เกษตรฯ ได้สั่งการให้ทั้งหมดเข้ารับการตรวจหาเชื้อไวรัสโควิด-19 ที่สถาบันราชประชาสมาสัย อ.พระประแดง จ.สมุทรปราการ เมื่อวันที่ 26 มี.ค.ที่ผ่านมา และผลการตรวจระบุว่าไม่พบเชื้อไวรัสโควิด-19 ทั้ง 22 คน
รัฐบาลไทย-ข่าวทำเนียบรัฐบาล-สธ.เปิดคลินิกกัญชาทางการแพทย์ทั้งแผนปัจจุบันและแพทย์แผนไทยทุกเขตสุขภาพ
วันพุธที่ 20 พฤศจิกายน 2562
สธ.เปิดคลินิกกัญชาทางการแพทย์ทั้งแผนปัจจุบันและแพทย์แผนไทยทุกเขตสุขภาพ
กระทรวงสาธารณสุข เปิดคลินิกกัญชาทางการแพทย์แผนปัจจุบัน 110 แห่ง และแพทย์แผนไทยอีก 24 แห่ง เพิ่มการเข้าถึงยากัญชาอย่างปลอดภัยของผู้ป่วย
กระทรวงสาธารณสุข เปิดคลินิกกัญชาทางการแพทย์แผนปัจจุบัน 110 แห่ง และแพทย์แผนไทยอีก 24 แห่ง เพิ่มการเข้าถึงยากัญชาอย่างปลอดภัยของผู้ป่วย
วันนี้ (20 พฤศจิกายน 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ประชุมติดตามความก้าวหน้าการดําเนินงานตามนโยบายกัญชาทางการแพทย์ และให้สัมภาษณ์ว่า กระทรวงสาธารณสุข ได้ขยายบริการคลินิกกัญชาทางการแพทย์ทั้งแผนปัจจุบันและแพทย์แผนไทย เพื่อให้ผู้ป่วยเข้าถึงยากัญชาทางการแพทย์อย่างปลอดภัย จากบุคลากรทางการแพทย์ ทันตแพทย์ เภสัชกร พยาบาล และแพทย์แผนไทยที่ผ่านการอบรมแล้วกว่า 6,400 คน ขณะนี้มีโรงพยาบาลที่ให้บริการในทุกเขตสุขภาพแผนปัจจุบัน 110 แห่ง จ่ายยาสารสกัดกัญชาไปแล้ว 2,034 ขวด ร้อยละ 66 ของผู้ป่วยมีอาการดีขึ้น และโครงการศึกษาวิจัยสารสกัดน้ํามันกัญชาของกรมการแพทย์ ใน 4 โรค ได้แก่ ภาวะคลื่นไส้อาเจียนจากเคมีบําบัด โรคลมชักที่รักษายาก และโรคลมชักที่ดื้อต่อยารักษา ภาวะกล้ามเนื้อหดเกร็งในผู้ป่วยโรคปลอกประสาทเสื่อมแข็ง และภาวะปวดประสาท ที่สถาบันมะเร็งแห่งชาติ และสถาบันสุขภาพเด็กแห่งชาติมหาราชินี
สําหรับคลินิกกัญชาการแพทย์แผนไทยเปิดบริการแล้ว 24 แห่ง ให้บริการตํารับยาศุขไสยาศน์ในกลุ่มอาการนอนไม่หลับ และตํารับทําลายพระสุเมรุในผู้ป่วยอัมพฤกษ์ อัมพาต บรรเทาอาการเกร็งกล้ามเนื้อ แขนขาอ่อนแรง ชา ขณะนี้ได้ผลิตอีก 2 ตํารับ ได้แก่ ตํารับแก้ลมแก้เส้น และตํารับริดสีดวงทวาร จะเปิดให้บริการเพิ่มอีก ที่โรงพยาบาลมหาสารคาม โรงพยาบาลบรบือ จังหวัดมหาสารคาม โรงพยาบาลร้อยเอ็ด โรงพยาบาลทุ่งสง จังหวัดนครศรีธรรมราช โรงพยาบาลเลย โรงพยาบาลอรัญประเทศ จังหวัดสระแก้ว รวมทั้งการวิจัยน้ํามันกัญชาสูตรแพทย์พื้นบ้าน โครงการติดตามลักษณะการใช้และคุณภาพชีวิตของผู้ใช้น้ํามันกัญชาในทางการแพทย์แผนไทยและการแพทย์ทางเลือก ในโรงพยาบาลชุมชนทุกเขตสุขภาพ และโรงพยาบาลการแพทย์แผนไทยผสมผสาน (ยศเส) 22 แห่ง มีผู้ป่วยได้รับยาน้ํามันกัญชาแล้ว 1,101 คน จะเปิดบริการที่อาคารเรือนไทย กรมการแพทย์แผนไทยและการแพทย์ทางเลือก ทุกวันอังคาร เริ่มวันที่ 26 พฤศจิกายน 2562
“ขอประชาชนอย่าใช้ยากัญชาตามคําบอกเล่า คําโฆษณา เพราะแต่ละคนมีข้อบ่งใช้และการตอบสนองต่อยากัญชาไม่เหมือนกัน ให้มาปรึกษาคลินิกกัญชาทางการแพทย์ในโรงพยาบาลที่เปิดให้บริการ ซึ่งจะมีระบบการดูแลและติดตามเพื่อให้การใช้ยามีความปลอดภัย” นายแพทย์สุขุมกล่าว
*********************************** 20 พฤศจิกายน 2562
รัฐบาลไทย-ข่าวทำเนียบรัฐบาล-จัดกลุ่มเป้าหมาย...ขจัดความยากจนทั้งประเทศ
วันจันทร์ที่ 2 กันยายน 2562
จัดกลุ่มเป้าหมาย...ขจัดความยากจนทั้งประเทศ
การแก้ไขปัญหาความยากจนให้ตรงจุดแบบ “ถูกฝา ถูกตัว” เป็นเรื่องที่รัฐบาลให้ความสําคัญ เริ่มจากการวิเคราะห์ข้อมูลรายจังหวัด เพื่อออกแบบนโยบายแก้ปัญหาให้สอดคล้องกับสภาพพื้นที่และชีวิตความเป็นอยู่ของประชาชน
เป้าหมาย คือ สร้างความยั่งยืน 4 มิติ >>
- การเข้าถึงความจําเป็นขั้นพื้นฐาน
- การพัฒนาคุณภาพชีวิตและทักษะอาชีพ
- การหางานให้ทํา
- การเข้าถึงแหล่งเงินทุนในระบบ
รัฐบาลไทย-ข่าวทำเนียบรัฐบาล-ก.อุตฯ ลดปัญหาร้องเรียนผุดโครงการสร้างโรงงานที่ดีแก่SMEs ภูมิภาค ตั้งเป้าปี 60 ระดมตรวจโรงงานริมน้ำ1,400แห่ง
วันอังคารที่ 21 กุมภาพันธ์ 2560
ก.อุตฯ ลดปัญหาร้องเรียนผุดโครงการสร้างโรงงานที่ดีแก่SMEs ภูมิภาค ตั้งเป้าปี 60 ระดมตรวจโรงงานริมน้ํา1,400แห่ง
กระทรวงอุตสาหกรรม ลดปัญหาร้องเรียนผุดโครงการสร้างโรงงานที่ดีแก่SMEs ภูมิภาค ตั้งเป้าปี 60 ระดมตรวจโรงงานริมน้ํา1,400แห่ง
นายสมชาย หาญหิรัญ ปลัดกระทรวงอุตสาหกรรม เปิดเผยว่า รัฐบาลให้ความสําคัญกับการแก้ไขปัญหาความเดือดร้อนของประชาชนโดยยึดประชาชนเป็นศูนย์กลาง และนายกรัฐมนตรี (พลเอกประยุทธ์ จันทร์โอชา) ได้สั่งการให้มีการตรวจสอบโรงงานที่มีการร้องเรียนซ้ําซาก เพื่อเป็นการเฝ้าระวังไม่ให้เกิดความเดือดร้อนรําคาญแก่ประชาชน และโรงงานที่อยู่ริมน้ํา เพื่อรักษาคุณภาพแหล่งน้ําท่าซึ่งในปี 2560 มีแผนการตรวจสอบ 1,400 โรง และประมวลผลจัดทําข้อมูลโรงงานร้องเรียนซ้ําซาก นิยามเบื้องต้นคือ โรงงานที่พบการกระทําผิดกฎหมายตั้งแต่ 3 ครั้งขึ้นไปภายใน 1 ปี นับแต่วันที่มีการสั่งการปรับปรุงแก้ไข
“กระทรวงฯ ได้กําหนดมาตรการเชิงรุกในการป้องกันปัญหาการร้องเรียนโรงงานตั้งแต่ต้นทาง คือตัวโรงงานเอง โดยเฉพาะโรงงานขนาดกลางและขนาดเล็ก (SMEs) ในการเข้าไปให้ความรู้ความเข้าใจในการปฏิบัติตามกฎหมายด้านความปลอดภัย สิ่งแวดล้อมและอื่นๆ โดยจัดทําโครงการเสริมสร้างโรงงานที่ดีเพื่อลดปัญหาเรื่องร้องเรียนจากการประกอบกิจการโรงงาน SMEs ในภูมิภาค ซึ่งนอกจากจะช่วยสร้างความรู้ ความเข้าใจแล้ว ยังช่วยพัฒนาสถานประกอบการระดับ SMEs โดยเฉพาะในด้านความปลอดภัยและสิ่งแวดล้อมให้ถูกต้อง สอดคล้องกับประเภทและขนาดกิจการ รวมทั้งช่วยสร้างจิตสํานึกและตระหนักในความรับผิดชอบต่อสังคม เพื่อให้ประชาชนเกิดความเชื่อมั่นในภาคอุตสาหกรรม” ปลัดสมชาย กล่าว
โครงการดังกล่าวมีแผนจัดขึ้นทั้งสิ้น 6 ครั้งกระจายในทุกภูมิภาค ครั้งแรกที่จังหวัดชลบุรี (15 ก.พ.60) ครั้งที่ 2 ที่จังหวัดปทุมธานี (17 ก.พ.60) ตามด้วยขอนแก่น อุบลราชธานี สงขลา และเชียงใหม่ตามลําดับ โดยแต่ละครั้งจะเชิญผู้ประกอบการโรงงานในพื้นที่และจังหวัดใกล้เคียง จํานวนประมาณ 100 รายเข้าร่วม ทั้งนี้ หากโรงงาน SMEs ในภูมิภาค สามารถประกอบกิจการได้ตามกฎหมาย มีความปลอดภัย เป็นมิตรต่อสิ่งแวดล้อม และมีความรับผิดชอบต่อสังคม จะส่งผลทําให้โรงงานได้รับการยอมรับจากชุมชนรอบข้าง ลดปัญหาการต่อต้านโรงงานอุตสาหกรรม ตลอดจนสามารถลดข้อร้องเรียนจากประชาชนอันเกิดจากการประกอบกิจการโรงงานในพื้นที่อย่างยั่งยืนต่อไป
รัฐบาลไทย-ข่าวทำเนียบรัฐบาล-นรม. เป็นประธานมอบหนังสืออนุญาตให้เข้าทำประโยชน์หรืออยู่อาศัยในพื้นที่เป้าหมายการจัดที่ดินทำกินให้ชุมชนภาคตะวันออกเฉียงเหนือตอนล่าง 1
วันศุกร์ที่ 11 พฤษภาคม 2561
นรม. เป็นประธานมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคตะวันออกเฉียงเหนือตอนล่าง 1
นายกรัฐมนตรี (พลเอก ประยุทธ  จันทร์โอชา) ให้เกียรติเป็นประธานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคตะวันออกเฉียงเหนือตอนล่าง 1
นายกรัฐมนตรี (พลเอก ประยุทธ จันทร์โอชา) ให้เกียรติเป็นประธานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคตะวันออกเฉียงเหนือตอนล่าง 1
รัฐบาลไทย-ข่าวทำเนียบรัฐบาล-รมช.มนัญญา เปิดงาน “พายเรือเพื่อเจ้าพระยา : เก็บขยะจากปากน้ำโพถึงสมุทรปราการ”
วันจันทร์ที่ 7 ตุลาคม 2562
รมช.มนัญญา เปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ”
รมช.มนัญญา เปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ” เชื่อมั่นจะสามารถสร้างความตื่นตัวของผู้คนที่อยู่ริมฝั่งแม่น้ําและลําคลองทุกสายของประเทศไทย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “พายเรือเพื่อเจ้าพระยา : เก็บขยะจากปากน้ําโพถึงสมุทรปราการ” ณ อนุสรณ์สถานปรีดี พนมยงค์ จังหวัดอยุธยา ว่า กิจกรรมดังกล่าวมีเป้าหมายเพื่อชวนคนไทยให้เลิกทิ้งขยะลงแม่น้ํา โดยจะมีการพายเรือเก็บขยะในแม่น้ําเจ้าพระยาตั้งแต่วันที่ 1 - 10 ตุลาคม 2562 นี้ ตั้งแต่จุดเริ่มต้นที่จังหวัดนครสวรรค์ไปจนถึงจังหวัดสมุทรปราการซึ่งเป็นจังหวัดสุดท้ายก่อนที่แม่น้ําเจ้าพระยาจะไหลลงอ่าวไทย ทั้งนี้ ประเทศไทยมีการทิ้งขยะลงทะเลมากเป็นอันดับ 6 ของโลก โดยขยะประมาณ 80% มาจากแม่น้ําสายต่าง ๆ ที่ไหลลงอ่าวไทย ซึ่งแม่น้ําเจ้าพระยาถือเป็นแม่น้ําที่มีขยะไหลลงอ่าวไทยมากที่สุด
นางสาวมนัญญา กล่าวต่อไปว่า การพายเรือเก็บขยะในแม่น้ําเจ้าพระยาในครั้งนี้ มีความสําคัญเป็นอย่างยิ่งที่จะทําให้คนสองฝั่งแม่น้ําเจ้าพระยาทั้ง 10 จังหวัด ได้ตระหนักถึงปัญหาที่เกิดจากการทิ้งขยะลงในแม่น้ํา และนํามาสู่การเปลี่ยนแปลงพฤติกรรมที่จะเลิกทิ้งขยะลงแม่น้ําเจ้าพระยา โดยเฉพาะอย่างยิ่งในวันที่ 24 ตุลาคมที่จะมาถึงนี้ จะมีพระราชพิธีเสด็จพยุหยาตราทางชลมารค จึงยิ่งเป็นวาระสําคัญที่พี่น้องคนไทยสองฝั่งแม่น้ําเจ้าพระยา จะได้ช่วยกันทําความสะอาดแม่น้ําเจ้าพระยา เพื่อเตรียมการสําหรับพระราชพิธีอันสําคัญยิ่งที่คนไทยทุกคนเฝ้ารอคอย
อย่างไรก็ตาม การให้ความสําคัญในเรื่องของการอนุรักษ์แม่น้ําลําคลอง การมีมาตรการในการอนุรักษ์สิ่งแวดล้อมและใช้ทรัพยากรธรรมชาติอย่างยั่งยืน การรณรงค์ให้ทุกภาคส่วนเห็นความสําคัญถึงปัญหาขยะ และการให้ความร่วมมือกันบริหารจัดการขยะอย่างครบวงจร จะนํามาสู่การแก้ปัญหาการทิ้งขยะไม่เป็นที่และปัญหาขยะในแม่น้ําได้อย่างยั่งยืน จึงเชื่อมั่นว่ากิจกรรมนี้จะสร้างความตื่นตัว ไม่เพียงแค่พี่น้องสองฝั่งเจ้าพระยาทั้ง 10 จังหวัด แต่จะสร้างความตื่นตัวของผู้คนที่อยู่ริมฝั่งแม่น้ําและลําคลองทุกสายของประเทศไทย และจะนําไปสู่การแก้ปัญหาขยะในแม่น้ําและทะเลไทยจนสําเร็จลุล่วงต่อไป
นอกจากนี้ ยังได้กล่าวถึงการช่วยกันสร้างจิตสํานึกในการสร้างสิ่งแวดล้อมให้กับประเทศไทย ซึ่งนอกจากขยะทั่วไปแล้ว ยังมุ่งหวังให้เกษตรกรและประชาชนเห็นถึงโทษของการใช้สารพิษต่าง ๆ ซึ่งจะไหลจากพืชสวนไร่นาลงสู่แม่น้ําลําคลอง จึงต้องการให้เลิกใช้สารเคมีต่าง ๆ เพื่อคุณภาพชีวิตที่ดีขึ้นของประชาชน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai